Contents
Index 🔎︎

# Sätted

Määrab valemite sätted, mis kehtivad kõigile dokumentidele.

Selle käsu kasutamiseks...

Ava Mathi dokument, vali LibreOffice - EelistusedTööriistad - Sätted - LibreOffice Math - Sätted

## Prindisätted

### Tiitlirida

Määrab, kas soovid lisada prinditavale materjalile dokumendi nime.

### Valemi tekst

Määrab, kas lisada akna Käsud sisu prinditava materjali alaossa.

### Ääris

Lisab printimisel valemialale peene äärise. Väljad Pealkiri ja Valemi tekst saavad äärise vaid siis, kui vastavad ruudud on märgitud.

## Prindivorming

### Algsuurus

Valemid prinditakse ilma fondi suurust muutmata. Selle sätte märkimisel võib väga pikkade valemite puhul osa koodi tekstist kaotsi minna.

### Mahutatakse leheküljele

Valemit kohandatakse vastavalt printimisel kasutatava paberi suurusele. Suurus määratakse vastavalt kasutatava paberi formaadile.

### Skaleerimine

Suurendab või vähendab prinditud valemi suurust määratud suurendusteguri abil. Sisesta soovitud suurendustegur väljale Skaleeritud või vali väärtus nooleklahvide abil.

## Muud sätted

### Märke ~ ja ` eiratakse rea lõpus

Määrab, et tühiku tähistajad eemaldatakse, kui nad satuvad rea lõppu. Varasemates LibreOffice'i versioonides kasutati neid märke rea lõpus, et vältida valemi parempoolse osa äralõikamist printimisel.

### Põimitakse vaid kasutatud sümbolid (väiksem failimaht)

Salvestab iga valemiga vaid need sümbolid, mida selles valemis kasutatakse. OpenOffice.org-i varasemates versioonides salvestati iga valemiga kõik sümbolid.